คลังชี้แจงกรณีพระราชทานเงินให้ท่านผู้หญิงศรีรัศมิ์
รมว.คลังชี้แจงกรณีพระราชทานเงินให้ ท่านผู้หญิงศรีรัศมิ์ สุวะดี พร้อมขอความร่วมมืองดเผยแพร่เอกสารไม่เหมาะสม
29 ต.ค. 2565

รมว.คลังชี้แจงกรณีพระราชทานเงินให้ ท่านผู้หญิงศรีรัศมิ์ สุวะดี พร้อมขอความร่วมมืองดเผยแพร่เอกสารไม่เหมาะสม
เมื่อวันที่ 15 ธ.ค. กลุ่มสารนิเทศการคลัง สำนักงานปลัดกระทรวงการคลัง ได้เผยแพร่คำชี้แจงของ นายสมหมาย ภาษี รัฐมนตรีว่าการกระทรวงการคลัง ในฐานะประธานกรรมการทรัพย์สินส่วนพระมหากษัตริย์ กรณีการพระราชทานเงินให้ท่านผู้หญิงศรีรัศมิ์  สุวะดี โดยมีเนื้อหาดังนี้
ตามที่มีข่าวว่าท่านผู้หญิงศรีรัศมิ์ สุวะดี ได้รับเงินพระราชทานจากสำนักงานทรัพย์สินส่วนพระมหากษัตริย์ นั้น นายสมหมาย ภาษี รัฐมนตรีว่าการกระทรวงการคลัง ในฐานะประธานกรรมการทรัพย์สิน ส่วนพระมหากษัตริย์  ได้ชี้แจงว่า  สำนักงานทรัพย์สินส่วนพระมหากษัตริย์ได้ดำเนินการตามที่สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร มีพระราชประสงค์ขอรับเงินพระราชทานจากสำนักงานทรัพย์สินส่วนพระมหากษัตริย์  เพื่อพระราชทานให้ท่านผู้หญิงศรีรัศมิ์ สุวะดี ใช้ในการดำรงชีพ และดูแลครอบครัวต่อไปแล้ว
อนึ่ง  ขอให้สื่อมวลชนทั้งหลายโปรดงดการนำเอกสารใดๆ  ซึ่งไม่เหมาะสมที่จะเผยแพร่ลงในสื่อ ทุกชนิดด้วย